Kusayla, baba-s d amjaḥ iminig , ibeddel-it s tmurt n Ṭelyan anda yuɣ Taṭelyanit i as-isefḍen merra tudert yidir deg taddart n Ugni n Tidekt xas akken iṛeggem-asen i netta d yemma-s ad d-yeqqel ad ten-iḥuzan deg wul-nsen i d-yeglan s tgullelt d tgujelt ladɣa i Kusayla. Ababat yella maca anagar tisluqbind lemɛayrat i as-id-yezdem imi win yekkren yini-as: A mmi-s n umjaḥ ibeddel baba-s s Tṭelyanit.”(…) P50 (…) Nek d yimeddukkal d wussan, nettemyuzam nettemyuẓaf imi riɣ ad neṭṭef yiwen n yixef n umrar ad aɣ-yessulin tiseddarin n tmussni xas ulamma d ackenṭeḍ deg-s akken ad nseqlileḥ tigullelt iɛellafen deg-neɣ armi i aɣ-tsumm tumert-nneɣ(…) P51 (…) Ass-nni, nemlal am yinyen yezzin i lkanun, tuggi n lḥif tessemlal-aneɣ. Tuggi-agi, tettuzag armi d-nseww yiwet n tiremt d taẓidant, tiremt iɣer neddukkel s yiwen n wawal: “Ad nɣer, ad nɣer yerna ad nesmures neɣ ad nerbeḥ.” Akken qqaren: “Yekmez-iyi-d wakud anda i iyi-yečča.” I mi dɣa d aseggas-nneɣ aneggaru di tsenawit iseg ara nenǧer abrid.